АҞӘА, абҵара 28– Sputnik, Бадри Есиава. Аԥснытәи ақәԥаҩцәа қәыԥшцәа зых иақәиҭу ақәԥаразы Урыстәылазегьтәи аиндаҭлара "Урыстәыла ақәыԥшра" аҟны иранашьахеит "ахьы", "аразны", "аџьаз". Абри атәы Sputnik иазеиҭеиҳәеит азыҟаҵаҩ Ҭимур Џьопуа.
Актәи аҭыԥ никылеит Баграт Ԥандариа, аҩбатәи - Асҭамур Кәыҵниа, ахԥатәи - Даниил Харчлаа.
"Аиндаҭларақәа макьанагьы имҩаԥысуеит. Иахьатәи афинал аҿы дықәгылараны дыҟоуп Даниил Џьопуа. Индаҭло акыр иӷәӷәоуп", - азгәеиҭоит азыҟаҵаҩ.
Зых иақәиҭу ақәԥаразы Урыстәылазегьтәи аиндаҭлара "Урыстәыла ақәыԥшра" иалахәуп 300-ҩык рҟынӡа аспортсменцәа. Атурнир хыркәшахоит абҵара 29 рзы. Аԥсуа спортсменцәа азыҟарҵоит Ҭимур Џьопуеи Размик Алабиани.